

21.06.2015. • 15:25h • Tanjug

Foto: Youtube Printscreen

VITEŠKA PRIZNANJA: Trkulja "Vitez srpske muzike", Vanja Grbić sporta...

ČAJETINA - Dodelom priznanja "Vidovdanski vitez" piscu Milisavu Saviću i zvanja "Vitez srpske glume" Tanasiju Uzunoviću, započelo je Zlatiborsko kulturno leto u okviru kojeg će biti održane brojne predstave, koncerti i manifestacije, saopšteno je danas iz Opštine Čajetina.



Za "Viteza srpske muzike" proglašen je[Slobodan Trkulja](http://www.srbijadanas.com/tags/slobodan-trkulja), dok je to priznanje u oblasti slikarstva pripalo Sergeju Aparinu.

Predsednik preduzeća MPP Jedinstvo - Užice Mića Mićić je "Vitez srpske privrede", a akademik prof. dr Dragan Micić "Vitez srpske medicine".

Jedan od najboljih srpski odbojkaša, [Vladimir Vanja Grbić](http://www.srbijadanas.com/tags/vladimir-grbic) imenovan je za "Viteza srpskog sporta".

Ovogodišnji nagrađeni su najistaknutiji pripadnici svojih profesija, koji su godinama unazad postizali izuzetna dostignuća u svojim oblastima delovanja.

"Kada siđete sa scene ono što je bila pasija, posvećenost vitezova pre vas, način na koji su vas inspirisali, treba da prenesete na decu, jer će vas ona kasnije učiniti ponosnim", rekao je primajući priznanje "[Vitez](http://www.srbijadanas.com/tags/vitez%22%20%5Ct%20%22_blank)" u svom domenu Vanja Grbić.

Inače, sve manifestacije u okviru Zlatiborskog kulturnog leta održavaju se pod pokroviteljstvom opštine Čajetina i uz podršku Turstičke organizacije Zlatibor.